شەفەق نیوز/ سەرچەوەیگ
ئەمنی لە پارێزگای میسان، ئمڕوو چوارشەممە، خەوەردا لە پەیاکردن تەرمیگ نەناسریاگ لە
باشوور پارێزگاگە، و پەیامنێر ئاژانس شەفەق نیوز خەوەردا لە کوشیان کابرایگ وە چەقو
لە قەزای کەلار لە هەرێم کوردستان.
سەرچەوەگە ئەرا
ئاژانس شەفەق نیوز وت: هێزیگ ئەمنی، تەرمیگ نەناسریاگ و سەربڕیاگ لە نزیک پوڵ هیندی
لەکنار چەمەگە لە قەزای مجەر کەبیر لە باشوور پارێزگاگە پەیا کرد.
سەرچەوەگە دیاری
کرد ک تەرمەگە وەشیوەی لەشەگەی پیاو پیریگ نشان دەێد، وتیش؛ دەزگا ئەمنیەیلە تەرمەگە
وەرەو پزشک دادوەری رەوانە کردن.
لە شوینیگ تر،
پەیامنێر ئاژانس شەفەق نیوز وت: هاووڵاتییگ لە تەمەن ٢٤ ساڵان لە قەزای کەلار لەناو
مرافەیگ وە چەقو کوشیا.
هەرلیوا، وەکوتپڕ
ووردەکاریەیل رووداوەگە ئاشکرا نەوی.
